แนวโน้มอ่อนค่า!บาทเปิดตลาด 33.73 บาทต่อดอลลาร์
เงินบาทเปิดตลาด 33.73 บาทต่อดอลลาร์ แนวโน้มอ่อนค่าตามภูมิภาค ตลาดเกาะติดท่าทีกนง.พรุ่งนี้(30 มี.ค.)
29 มี.ค. 2565

เมื่อวันที่ 29 มี.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.73 บาท/ดอลลาร์ แข็งค่าเล็กน้อยจากเย็นวานที่ปิดตลาดที่ระดับ 33.77 บาท/ดอลลาร์วันนี้เงินบาทยังมีแนวโน้มไปในทิศทางที่อ่อนค่า เช่นเดียวกับสกุลเงินอื่นๆ ในภูมิภาคเมื่อเทียบกับดอลลาร์ ซึ่งช่วงนี้ต้องติดตามอัตราผลตอบแทนพันธบัตรรัฐบาล (บอนด์ยิลด์) ของสหรัฐ รวมทั้งปัจจัยในประเทศ การประชุมคณะกรรมการนโยบายการเงิน (กนง.)พรุ่งนี้ ซึ่งแม้จะคาดว่ากนง.ยังคงดอกเบี้ยไว้เท่าเดิมที่ 0.50% แต่ตลาดรอดูท่าทีของ ธปท.ว่าจะมีความกังวลต่อภาวะเงินเฟ้อมากน้อยเพียงใด"ช่วงนี้บาทยังอ่อนค่าตามภูมิภาค ตลาดรอดูบอนด์ยิลด์สหรัฐ และดูว่า กนง.พรุ่งนี้ จะมีมีท่าทีต่อเรื่องเงินเฟ้ออย่างไร" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.65-33.85 บาท/ดอลลาร์